joelniklaus/EU_Wikipedias huggingface dataset:
Rämsöö

Rämsöö on noin 250 asukkaan kylä Vesilahdella. Se on valittu Suomen Vuoden kyläksi vuonna 2007 ja Pirkanmaan vuoden kyläksi vuosina 2001 ja 2007. Rämsöö sijaitsee Sastamalan Stormin ja Vesilahden Narvan välisen seututie 301:n varrella pitkän ja kapean Suonojärven pohjois- ja koillispuolella. Kylästä on matkaa Narvaan 15 kilometriä, Vesilahden kirkonkylään 25 kilometriä, Sastamalaan 20 kilometriä, Nokialle 25 kilometriä ja Tampereelle 40 kilometriä. 
Rämsöö on tunnettu monista kulttuuritapahtumistaan (Rämsöön kesäteatteri yli 30 vuotta, Moottorimusiikin festivaali vuosina 2006–2014 ja Kowan Teknolokian Päivät -perinnetapahtuma vuosina 1991–2005) sekä sunnuntaitansseistaan Rämsöön Seurantalolla vuosikymmenien ajan.

Aiheesta muualla 
 Rämsöö Vesilahden kotisivuilla
 Rämsööläinen
 Kowan teknolokian kylä Rämsöö

Lähteet

Vesilahden kylät
Pirkanmaan vuoden kylät
Suomen valtakunnalliset vuoden kylät
Elisa Gasparin

Elisa Gasparin (s. 2. joulukuuta 1991 Poschiavo, Sveitsi) on sveitsiläinen ampumahiihtäjä. Hänen siskonsa Selina Gasparin ja Aita Gasparin ovat myös ampumahiihtäjiä.

Gasparin sijoittui Sotšin olympialaisissa 2014 pikakilpailussa kahdeksanneksi. Kontiolahden MM-kilpailuissa 2015 hän oli pikakilpailussa kolmastoista. Pyeongchangin olympialaisissa 2018 hän sijoittui normaalimatkalla kahdeksanneksi ja naisten viestissä kuudenneksi.

Maailmancupissa Gasparin on sijoittunut parhaimmillaan kahdeksanneksi Anterselvan pikakilpailussa kaudella 2017–2018.

EM-kilpailujen nuorten sarjassa hän sai 2012 hopeaa takaa-ajossa ja pronssia pikakilpailussa.

Lähteet

Aiheesta muualla 

Elisa Gasparinin kotisivut

Sveitsiläiset ampumahiihtäjät
Vuonna 1991 syntyneet
Elävät henkilöt
Levander

Levander on seuraavien henkilöiden sukunimi:

Anni Levander o.s. Canth (1866–1911), näytelmäkirjallisuuden suomentaja, Minna Canthin tytär
Gustaf Väinö Levander (1864–1935), lääkäri ja suomentaja, Anni Levanderin puoliso
Kaarlo Mainio Levander (1867–1943), eläintieteilijä
Kai Levander, laivansuunnittelija
Lars Levander (1883–1950), ruotsalainen kielitieteilijä

Entinen nimi
Erkki Levanto ent. Levander (1891–1954), kirjailija
Josef Ressel

Josef Ludwig Franz Ressel (Josef Ludvík František Ressel), (29. kesäkuuta 1793 – 9. lokakuuta 1857) oli itävaltalais-tšekkiläinen metsänhoitaja ja keksijä, joka kehitti yhden ensimmäisistä toimivista laivapotkureista.

Ressel syntyi Böömiin Chrudimissa, Itävallan keisarikunnassa. Hänen isänsä oli saksankielinen, kun taas äiti syntyjään tšekki. Hän kävi koulua Linzissä ja České Budějovicen tykistökoulua sekä opiskeli Wienin yliopistossa ja Mariabrunnin metsäakademiassa.

Hän työskenteli Itävallan valtion palveluksessa metsänhoitajana maan eteläosissa, Motovunin ja Istrian alueilla, jotka nykyään ovat Kroatiaa. Hänen tehtävänään oli huolehtia Itävallan laivaston puumateriaalin hankinnasta. Ollessaan työssä Landstrassissa, nyky-Sloveniassa hän testasi potkuriaan ensimmäisen kerran. Vuonna 1821 hän sai siirron Triesteen, Itävallan keisarikunnan tärkeimpään satamaan, jossa hänen kokeensa potkurilla onnistui. Hän sai patentin potkurilleen 1827. Hän muokkasi vuonna 1829 Civetta-höyrylaivaa potkurikäyttöiseksi ja koeajoi sitä Triesten satamassa vuonna 1829 kuuden solmun nopeuteen saakka, jolloin höyryputki räjähti. Onnettomuus johti siihen, että poliisi kielsi testauksen jatkamisen. Räjähdys ei johtunut potkurista, kuten monet aikalaiset uskoivat.

Potkurin ajatus oli tunnettu pitkään. Yksi varhaisimmista oli David Bushnellin Turtle-sukellusveneessä Yhdysvaltain vapaussodan aikana käytetty käsikäyttöinen ruuvi. Vuonna 1836 englantilainen keksijä Francis Pettit Smith testasi hyvin samanlaista potkuria kuin Resselin kehittämä. Vuonna 1845 tehtiin ensimmäinen Atlantin ylitys potkurikäyttöisellä SS Great Britain-aluksella. Potkurin kehitys vakiintui 1880-luvulla.

Wienissä sijaitsevassa Resselin muistomerkissä häntä kutsutaan niin potkurin kuin höyrylaivan keksijäksi. Resselin muita keksintöjä ovat muun muassa putkiposti sekä kuula- ja rullalaakerit. Hän sai elinaikanaan useita patentteja.

Ressel kuoli Ljubljanassa. Hänet on haudattu St. Christopherin hautausmaalle Bežigradin kaupunginosassa.

Lähteet

Kirjallisuutta 
 Erhard Marschner: "Josef Ressel. Erfinder der Schiffsschraube - Seine Vorfahren und Nachkommen" [Josef Ressel. One of the designers of a ship's propeller - its ancestors and descendants], 1979, ISBN 3-7686-6016-8.
 Václav Gutwirth: "Vynálezce Josef Ressel" [Inventor Josef Ressel], 1943, Prague.
 Jiří Charvát, Pavel Kobetič et al.: "Josef Ressel a Chrudim" [Josef Ressel and Chrudim], 1986, Chrudimin aluemuseon julkaisu.

Aiheesta muualla 

 Ressel Monument in Vienna, Austria a Video of his monument and his poor Austrian inventor colleagues.
 Short biography
 History of propeller inventions 

Keksijät
Laivanrakennus
Hauskat eläinvideot

Hauskat eläinvideot oli Nelosella esitettävä viihdeohjelma, jossa tunnetut koomikot ja näyttelijät antavat äänensä sadoille eläimille ja tilanteille. Kuvamateriaalina on aitoa luontokuvaa, jonka päälle on ääninäytelty eläinten repliikkejä. Ääninäyttelijöinä toimivat Kari Hietalahti, Armi Toivanen, Jukka Rasila, Santtu Karvonen ja Lotta Lehtikari. Puolituntista ohjelmaa esitetään sunnuntaisin Nelosella.

Lähteet

Viihdeohjelmat
2010-luvun televisiosarjat
Suomalaiset televisio-ohjelmat
SS Great Britain

SS Great Britain oli vuonna 1843 vesille laskettu höyryvoimalla toimiva potkurikäyttöinen matkustajalaiva, joka nykyään on museolaivana. Laivan suunnitteli Isambard Kingdom Brunel Great Western Steamship Companylle Atlantin ylittävään liikennöintiin Bristolin ja New Yorkin välille. Laiva oli ensimmäinen rautarunkoinen höyrylaiva, joka ylitti Atlantin. Tämä vuonna 1845 tehty matka kesti 14 päivää. Höyrykoneen lisäksi laivassa oli mastot purjeita varten, koska höyrykoneisiin ei täysin luotettu.

Vesille laskettaessa vuonna 1843 se oli pisin matkustajalaiva ja säilyi sellaisena vuoteen 1854 saakka. Aluksen pitkä rakennusaika ja korkea hinta jättivät kuitenkin sen omistajat vaikeaan taloudelliseen tilanteeseen, ja he joutuivat luopumaan liiketoiminnasta aluksen ajettua navigointivirheen vuoksi karille vuonna 1846.

Alus myytiin hylkyjen pelastajille ja korjattiin. Sen jälkeen Great Britain kuljetti tuhansia maahanmuuttajia Australiaan, kunnes se muutettiin purjelaivaksi vuonna 1881. Kolme vuotta myöhemmin alus jäi pois käytöstä Falklandiin, missä sitä käytettiin varastona, karanteenilaivana ja hiiliproomuna, kunnes se haudattiin upottamalla vuonna 1937.

Vuonna 1970 Great Britain palautettiin Bristoliin kuivatelakalle, jossa se oli rakennettu. Nyt alus luetaan Englannin historiallisen laivoston kokoelmien tärkeimpiin aluksiin. Alus on hyvin suosittu vierailukohde, jossa käy 150–170 tuhatta vierailijaa vuosittain.

Laivan koko
Pituus: 98 metriä
Leveys: 15,4 metriä
Korkeus (pääkannelta köliin): 9,9 metriä
Paino ilman lastia: 1 961 tonnia
Kantavuus: 3 066 tonnia
Höyrykoneen teho: 1 500 hevosvoimaa

Lähteet

Aiheesta muualla

Official website
The Brunel Institute 
I K Brunel
Panoramic tour from the BBC

Yhdistyneen kuningaskunnan museolaivat
Bristol
Höyrylaivat
SBS Rupu

SBS Rupusakki eli SBS Rupu on Huittisissa toimiva salibandyseura. Sillä on 11 joukkuetta, joissa pelaa lähes 250 pelaajaa. SBS Rupun suurin saavutus on naisten Salibandyliigan 4. sija kaudelta 2006–2007, jolloin naisten päävalmentaja Matti Kaipio nousi myöhemmin Suomen naisten salibandymaajoukkueen päävalmentajaksi. Myös SBS Rupun C-juniorit pelasivat kaudella 2012-2013 SM-sarjaa valmentajanaan Jussi Tommila. SBS Rupun miehet nousivat kaudelle 2020-2021 takaisin 2. divisioonaan.

Historia
SBS Rupun toiminta alkoi 1990-luvun alkupuolella Huittisten Laitisen asuinalueelta, missä joukko omistautuneita pallonpotkijoita kokoontui pelailemaan jalkapalloa. Kaukalojalkapallon ohella osallistuttiin myöhemmin myöskin salibandy- puulaakiturnauksiin. Joukkueelle piti keksiä nimi, jolloin Laitisen Rupusakki sai nimensä. 

1990-luvun puolivälissä Rupusakki panosti yhä enemmän salibandyyn ja vuoden 1995 alkusyksyllä päätettiin lähteä miesten valtakunnalliseen sarjaan nimellä Puulaakiseura Rupusakki. Toisella kaudellaan, kaudella 1996-1997, toimintaan mukaan saatiin myös nais- ja juniorijoukkueita. Kauden 1998-1999 alussa seuran nimeä lähdettiin muuttamaan ja näin nykyinen SBS Rupusakki, eli SBS Rupu sai nimensä. 

Vuonna 2019 Huittisiin valmistui Tahto Areena, jossa SBS Rupu pelaa kotiottelunsa.

Tunnettuja Rupulaisia 
 Lauri Stenfors
 Mikael Lax
 Nina Rantanen
 Katri Luomaniemi

Lähteet 
SBS Rupun nettisivu
SBS Rupun ryhmä facebookissa

Aiheesta muualla
 www.sbsrupu.net

 Suomalaiset salibandyseurat
Huittislaiset urheiluseurat
Vuonna 1995 perustetut urheiluseurat
Begin the Celebrations of Sin


Begin the Celebrations of Sin on suomalaisen black/death metal -yhtyeen Searin ensimmäinen studioalbumi. Se julkaistiin vuonna 2005 levymerkillä Dynamic Arts Records.

Kappaleet

Kokoonpano 
Yhtye
 Tapsa Kuusela – laulu
 Matias Helle – kitara
 Sami Wass – kitara
 Mika Nieminen – basso
 Lauri Laaksonen – rummut, kansitaide

Tuotanto
 Santeri Salmi – tuottaja, äänittäjä, miksaaja
 Pasi Ristolainen – masteroija

Arvostelut 
 Lammaszine: ristiriitainen

Lähteet

Aiheesta muualla 
 

Vuoden 2005 esikoisalbumit
Searin albumit
Lamentations of Destruction


Lamentations of Destruction on suomalaisen black/death metal -yhtyeen Searin toinen ja viimeiseksi jäänyt studioalbumi. Se julkaistiin vuonna 2007 levymerkillä Dynamic Arts Records.

Kappaleet

Kokoonpano 
Yhtye
 H. Hyytiäinen – laulu
 Matias Helle – kitara
 Juha Henttunen – kitara
 T. Landen – bassokitara
 Lauri Laaksonen – rummut

+

 Thomas Vee – muu laulu

Tuotanto
 Santeri Salmi – tuottaja, äänittäjä, miksaaja
 Jaakko Viitalähde – masteroija

Arvostelut 
 Desibeli.net: 
 Imperiumi.net:

Lähteet

Aiheesta muualla 
 

Vuoden 2007 albumit
Searin albumit
Travesty of Heavenly Essence

Travesty of Heavenly Essence on suomalaisen metalliyhtyeen Thyranen neljäs ja viimeiseksi jäänyt studioalbumi. Se julkaistiin vuonna 2005 levymerkillä Spikefarm Records.

Kappaleet

Kokoonpano 
 Blastmor – laulu, kitara
 Daemon – bassokitara
 KrisTonic – rummut
 HM – syntetisaattori

Muut tekijät 
 Ahti Kortelainen – äänittäjä, miksaaja
 Mika Jussila – masteroija

Aiheesta muualla 
 
 Travesty of Heavenly Essence discogs.com -sivustolla

Vuoden 2005 albumit
Thyranen albumit
Långträskin kirkko

Långträskin kirkko () on Ruotsissa Piitimen kunnassa sijaitseva kirkkorakennus. Se on rakennettu vuosina 1901-1902. Nykyinen sakaristo on rakennettu vuonna 1922. Uudet urut asennettiin vuonna 1956 ja sisätilat restauroitiin vuonna 1971. Uusi pappila rakennettiin 1977 ja silloin vanhasta tuli seurakuntatalo, joka on ollut sittemmin myynnissä. Seurakunnan toiminta kirkossa on rajoitettua ja jumalanpalveluksia pidetään kerran kuussa.

Lähteet

Aiheesta muualla
 Swedish Lapland: Långträsk kyrka 
 Kirkon historiaa 

Norrbottenin läänin kirkot
Piitimen kunta
Ruotsin puukirkot
Kirkot Luulajan hiippakunnassa
Nelma Sibelius

Kaino Ihanelma (Nelma) Sibelius, o. s. Swan (1. joulukuuta 1878 Janakkala – 12. elokuuta 1970 Helsinki) oli suomalainen lasten- ja nuortenkirjailija.

Sibeliuksen vanhemmat olivat Carl Gustaf Swan ja Emilia Malin. Perheessä oli yhdeksän tytärtä, joista tunnetuin oli lastenkirjailija Anni Swan.

Nelma Sibelius oli naimisissa säveltäjä Jean Sibeliuksen veljen psykiatrian professori Christian Sibeliuksen kanssa. Miehensä kuoltua hän työskenteli piirustuksenopettajana, kirjailijana ja suomentajana.

Teoksia 
 Taikakuvastin ; kuvittanut Rudolf Koivu. WSOY 1937, 2. painso 1949, 3. painos 1954
 Ihmeelliset sakset. WSOY 1938, 2. painos 1949
 Ohdakeprinsessa ; kuvittanut Rudolf Koivu. WSOY 1939, 2. painos 1950
 Satusaaren haltija. WSOY 1941, 2. painos 1950
 Tähtihelmi : kolme satua ; kuv. Rudolf Koivu. WSOY 1944, 2. painos 1957
 Satu harppumestarin viulusta ; kuv. Rudolf Koivu. WSOY 1945, 2. painos 1957
 Tarina ritarista ja kirkonkellosta ; kuv. Maija Karma. WSOY 1947, 2. painos 1954
 Vanha verraton Pääskyranta : kertomus nuorisolle. WSOY 1950
 Merenkuninkaan kruunuhelmet ; kuv. Leena Puranen. WSOY 1955

Suomennoksia 
 Charlotte Tucker, (A.L.O.E.) : Jättiläisten voittaja. WSOY 1941
 E. de Pressensé : Pikku äiti ; suomentaneet Lucina Hagman ja Nelma Sibelius. WSOY 1941
 Gunvor Fossum : Hymysuu. WSOY 1943, 2. painos 1951 (alkuteos Smilie)
 Gunvor Fossum : Peloton tyttö. WSOY 1945, 2. painso 1951
 Gunvor Fossum : Pieni eläinlääkäri. WSOY 1948, 2. painos 1954 (alkuteos Kari Dyrlaege)
 Gunvor Fossum : Pieni villivarsa. WSOY 1949, 2. painos 1955 (alkuteos Liv)
 Elsa Carlsson : Poikaset lentävät pesästä. WSOY 1949 (alkuteos Hur skall det gå med Lunde)
 Gunvor Fossum : Elsen uudet ystävät. Nuorten toivekirjasto 37. WSOY 1953, 2. painos 1959 (alkuteos Hjemme hos Britt og Goggen)

Lähteet 
 
 Saran Kirjat 7.10.2010 : Swanin mustat joutsenet

Suomalaiset lasten- ja nuortenkirjailijat
Suomentajat
Vuonna 1878 syntyneet
Vuonna 1970 kuolleet
Ajasta ikuisuuteen

Ajasta ikuisuuteen on suomalaisen black metal -yhtyeen Förgjordin ensimmäinen studioalbumi. Se julkaistiin vuonna 2008 levymerkillä Hammer of Hate.

Kappaleet

Kokoonpano 
 Prokrustes Thanatos – laulu, rummut
 Valgrinder – kitara, basso

Aiheesta muualla 
 

Vuoden 2008 esikoisalbumit
Förgjordin albumit
Kenian yleisvaalit 2013

Kenian yleisvaalit 2013 järjestettiin Keniassa 4. maaliskuuta 2013. Vaaleissa valittiin uusi presidentti, parlamentti, maakuntien kuvernöörit sekä maakuntaneuvostot. Presidentinvaaleissa oli kahdeksan ehdokasta. Heistä pääministeri Raila Odingalla ja varapääministeri Uhuru Kenyattalla oli noin 40 prosentin kannatus mielipidetutkimuksissa. Kenyatta on maan ensimmäisen presidentin Jomo Kenyattan poika. Odinga pyrki presidentiksi myös edellisissä vaaleissa 2007; silloin vaalien tulos johti väkivaltaisuuksiin, joissa kuoli yli tuhat ihmistä. Sen vuoksi turvallisuusjärjestelyitä tehostettiin näihin vaaleihin, jotta vastaava ei toistuisi.

Vaalien tuloslaskennan on määrä valmistua 11. maaliskuuta.

Presidentinvaalissa ehdokkaista Uhuru Kenyatta sai 50.51% ja Raila Odinga 43.70% annetuista äänistä. Valituksi tulemiseen ensimmäisellä kierroksella vaadittiin 50% + yksi ääni.

Lähteet 

Parlamenttivaalit 2013
Vuoden 2013 vaalit
Henkeen ja vereen (albumi)

Henkeen ja vereen on suomalaisen black metal -yhtyeen Förgjordin kokoelma-albumi. Se julkaistiin vuonna 2006 levymerkillä Hammer of Hate.

Albumi sisältää yhtyeen kaksi varhaista demoa sekä ennen julkaisematonta materiaalia. Levy on jaoteltu neljään osaan.

Kappaleet 
Act I – Tie, totuus & kuolema

Act II – Rehearsals

Act III – Mors Fennico More

Act IV – Rippeet

Aiheesta muualla 
 

Vuoden 2006 kokoelma-albumit
Förgjordin albumit
Uskon kuolema

Uskon kuolema on kahden suomalaisen black metal -yhtyeen Förgjordin sekä Mustan Kappelin split-albumi.

Albumista julkaistiin 666:n kappaleen rajoitettu 7" vinyylipainos.

Kappaleet 
Förgjord

Musta Kappeli

Aiheesta muualla 
 

Vuoden 2009 split-albumit
Förgjordin albumit
Sielunvihollinen (albumi)


Sielunvihollinen on suomalaisen black metal -yhtyeen Förgjordin toinen studioalbumi. Se julkaistiin vuonna 2012 levymerkillä Hammer of Hate.

Kappaleet

Kokoonpano 
 Valgrinder – kitara, basso
 Prokrustes – laulu, rummut

Arvostelut 
 Imperiumi.net: 
 Maelstromzine: 6/10
 Sea of Tranquility:

Lähteet

Aiheesta muualla 
 

Vuoden 2012 albumit
Förgjordin albumit
Signe Kantele

Signe Salome Kantele (o.s. Heikinheimo, synt. Heikel; 29. marraskuuta 1890 Rovaniemi – 19. lokakuuta 1970 Helsinki) oli suomalainen sairaanhoitaja, lähetystyöntekijä, lastenkirjailija ja suomentaja. Hänen puolisonsa oli Kiinassa toiminut lähetyssaarnaaja Väinö Kantele.

Kantele kävi Oulun suomalaista tyttökoulua 1902–1907 ja pääsi ylioppilaaksi Oulun suomalaisesta yhteiskoulusta 1910. Hän suoritti Oulun diakonissalaitoksen kurssin ja toimi sitten miehensä kanssa lähetystyössä Kiinassa 1915–1923. Hän toimi myös Lasten Lähetyslehden toimittajana ja avustajana.

Teoksia 
 Pyhäpäivä Mäkirinteessä. Suomen evank.-lut. pyhäkouluyhdistys, Helsinki 1936
 Jeesuslapsi ; kuvittanut Rudolf Koivu. WSOY 1937, 2. painos 1939, 3. painos 1943, 4. painos 1948, 5. painos 1949, 6. painos 1959, 7. painos 1976
 Kuvia ja kertomuksia Raamatusta : alakansakouluja ja pyhäkouluja varten ; kirj. Eino Sormunen ja Signe Kantele. WSOY 1937, 2. painos 1938, 3. painos 1944, 4. painos 1948, 5. painos 1953
 Meidän lapset merensaaressa. Valistus 1941
 Djedjen ja Meimein enkelit. Suomen lähetysseura, Helsinki 1942
 Näin tulimme Kiinasta : matkakertomus lapsille. Valistus 1948, 2. lyhennetty painos 1954

Suomennoksia 
 Mary Entwistle : Eräs Kiinan palleroinen Uan-Pau : kallein aarre ; kuvittanut Margaret E. Woelcker ; suom. Signe Kantele. Suomen lähetysseura, Helsinki 1924
 Gunvor Fossum : Poliisimestarin Katri. WSOY 1938, 2. painos 1953 (alkuteos Politimesterens Kathrine)
 Johannes Arndt : Paratiisin yrttitarha. WSOY 1940
 Mabel F. Reynolds : Hyvä paimen. Raamatullisia kertomuksia lapsille 1. WSOY 1943, 2. painos 1950
 Ethel F. Greene : Laupias samarialainen. Raamatullisia kertomuksia lapsille 2. WSOY 1943, 2. painos 1950
 Elizabeth Walmsley : Tuhlaajapoika. Raamatullisia kertomuksia lapsille. WSOY 1943, 2. painos 1950
 Robinson Crusoe ; abridged for children by Signe Kantele ; edited with full glossary by Toivo J. Heiskanen and Francis P. Magoun, Jr. Graded Finnish reader 1. Suomalaisen kirjallisuuden seura, Helsinki 1957

Lähteet 
 
 Kirjasampo.fi : Signe Kantele

Suomalaiset lasten- ja nuortenkirjailijat
Suomentajat
Vuonna 1890 syntyneet
Vuonna 1970 kuolleet
Suomen Lähetysseuran lähetystyöntekijät
Sielun kadotuksen sinfonia

Sielun kadotuksen sinfonia on suomalaisen black metal -yhtyeen IC Rexin ensimmäinen studioalbumi. Se julkaistiin vuonna 2005 levymerkillä Hammer of Hate.

Hammer of Hate sekä Ahdistuksen Aihio Productions julkaisi albumista 2LP-vinyylipainoksen lokakuussa 2008. Sitä painettiin 500 kopion painos, johon sisältyi yhtyeen varhainen demo, Lunar Possession.

Kappaleet

Aiheesta muualla 
 

Vuoden 2005 albumit
Vuoden 2005 esikoisalbumit
IC Rexin albumit
Valonkantajan alkemia


Valonkantajan alkemia on suomalaisen black metal -yhtyeen IC Rexin toinen studioalbumi. Se julkaistiin vuonna 2008 levymerkillä Hammer of Hate.

Kappaleet

Arvostelut 
 Imperiumi.net:

Lähteet

Aiheesta muualla 
 

Vuoden 2008 albumit
IC Rexin albumit
Vedenjakaja (albumi)

Vedenjakaja on suomalaisen black metal -yhtyeen IC Rexin kolmas studioalbumi, joka julkaistiin vuonna 2009 levymerkillä Hammer of Hate. Joulukuussa 2011 levy-yhtiö Temple of Torturous julkaisi albumista vinyylipainoksen, joka sisältää kaksi bonuskappaletta.

Kappaleet

Vinyylipainoksen bonuskappaleet 
Kaukomieli
Punaisen tulen vihityt

Aiheesta muualla 
 

Vuoden 2009 albumit
IC Rexin albumit
Sielunmessu (albumi)

Sielunmessu on suomalaisen black metal -yhtyeen Vitsauksen esikoisalbumi. Se julkaistiin vuonna 2010 levymerkillä Hammer of Hate.

Kappaleet 
Kaikki kappaleet säveltänyt Vitsaus sekä sanoittanut Inho.

Kokoonpano 
 Inho – laulu, kitara
 Vainaja – kitara, basso, rummut

Arvostelut 
 Imperiumi.net:

Lähteet

Aiheesta muualla 
 

Vuoden 2010 esikoisalbumit
Vitsauksen albumit
Ruumiinvaellus

Ruumiinvaellus on suomalaisen black metal -yhtyeen Vitsauksen EP-levy. Se julkaistiin vuonna 2005 levymerkillä Hammer of Hate.

Kappaleet

Kokoonpano 
 Vainaja – kitara, rummut
 Inho – laulu, kitara, basso

Aiheesta muualla 
 

Vuoden 2005 EP:t
Vitsauksen albumit
Iäti vihassa ja kunniassa

Iäti vihassa ja kunniassa on suomalaisen black metal -yhtyeen Vitsauksen kokoelma-albumi. Se julkaistiin vuonna 2004 levymerkillä Hammer of Hate.

Albumi sisältää yhtyeen kolme varhaista demoa.

Kappaleet

CD 1

CD 2

Aiheesta muualla 
 

Vuoden 2004 kokoelma-albumit
Vitsauksen albumit
Urlus-säätiö

Urlus on suomalainen säätiö, kotipaikkanaan Helsinki. 

Tammikuun 25. päivänä 1951 vahvistetut säännöt määrittävät Urlus-säätiön tarkoituksen ja perustamisajankohdan. 

Säätiön tarkoituksena on tukea maan ja etenkin Helsingin kaupungin liikuntakasvatus- ja urheiluelämää. Säätiö edistää myös maanpuolustuksellista ja maan itsenäisyyttä tukevaa muuta toimintaa. Helsingin erityisasemaa painottaen tuki voi kohdistua koko pääkaupunkiseudulle säätiön valtakunnallisuus samalla huomioon ottaen. Säätiö toteuttaa tarkoitustaan mm. myöntämällä avustuksia eri yhteisöille ja säätiön sääntöjen sekä hallituksen lähemmin määräämällä muulla tavalla.  

Säätiön tuki keskittyy suomalaisen yhteiskunnan tulevaisuuden rakentamiseen. Painopistealueita ovat nuoriso, urheilu ja vapaaehtoinen maanpuolustus. Urheilussa säätiö tukee ensisijaisesti lasten ja nuorten suunnistusta, ampumaurheilua ja ampumahiihtoa. Nuorison tukemisessa uudeksi painopistealueeksi on lisäksi noussut lasten ja nuorten syrjäytymisen ennalta ehkäisy ja jo syrjäytyneiden auttaminen. 

Säätiön omaisuuden peruspääoma on säädekirjassa mainittu 50 000 markkaa. Tällä ja pankkilainalla hankittiin Helsingin Suojeluskuntapiirin kiinteistö Pohjoiselta Hesperiankadulta. Tämä Helsingin Suojeluskuntatalo on edelleenkin säätiön toiminnan yksi keskeinen osa. Talossa on myös Helsingin Suojeluskuntapiirin perinnetila, jonka piirin historiaa ja perinteitä säätiö tukee. 

Säätiön työtä edeltänyt osuuskunta perustettiin yhdessä yössä. Uhkana vuonna 1944 oli Helsingin Suojeluskuntapiirin omaisuuden pakkoluovutus silloiselle Neuvostoliitolle. Omaisuus säätiöitiin vuonna 1951. 

Urlus-säätiö on jakanut viime aikoina avustuksia vuosittain yli miljoona euroa. Jakosumma kertyy säätiön vuokra-, arvopaperi- ja korkotuloista.

Lähteet ja lisätietoja
 Erkki Nordberg: "Urlus, Suojeluskunnan säätiö", 1993, ISBN 952-90-4573-5
 Kari Selen ja Urlus-säätiö: "Urluksen vuosikymmenet", 2012, ISBN 978-952-93-0941-1
 www.urlus.fi

Urlus
Greta Westerholm

Greta Helena Maria Westerholm (1. elokuuta 1886 Lemland – 16. tammikuuta 1971 Turku) oli suomalainen ruotsin kielellä kirjoittanut kirjailija.

Greta Westerholmin vanhemmat olivat taidemaalari Victor Westerholm ja Hilma Gustava Alander.

Teoksia 
 Peder. Åbo tidnings och tryckeri, Åbo 1936
 I sommarhatt till Åland ; med originalteckningar av Victor Westerholm. Bro, Åbo 1940
 Tösen med långa flätor : sannsaga. Bro, Åbo 1943
 Sommar på Apalnäs ; illustrationer efter teckningar och målningar av Victor Westerholm. Förlaget Bro, Åbo 1945
 I sommarhatt till Åland & Tösen med långa flätor. Önningeby hembygdsförening, Jomala 2010

Lähteet 

 
 Geni.com : Greta Westerholm

Suomenruotsalaiset kirjailijat
Vuonna 1886 syntyneet
Vuonna 1971 kuolleet
Suomen Lyseoiden Urheilijat

Suomen Lyseoiden Urheilijat oli vuonna 1899 Ivar Wilskmanin perustama Suomen ensimmäinen koulu-urheilujärjestö. SLU:n toiminta lakkasi 1926, kun perustettiin Suomen Oppikoulujen Urheiluliitto, SOU. Työtä koululiikunnan hyväksi jatkaa nykyisin Koululiikuntaliitto, johon SOU sulautui 1973.

Yhdistykseen kuului lukuisia haaraosastoja Suomen oppikouluista, ja ne harrastivat moninaista urheilutoimintaa sekä keskinäisissä kilpailuissaan että eri lajiliittojen parissa. Viipurin SLU selviytyi muun muassa jääpallon SM-loppuotteluun kaudella 1912. Vielä samana vuonna joukkueen jäsenet perustivat jääpallossa erinomaisesti menestyneen Sudet -seuran.

Haaraosastoja
 Sortavalan osasto 1900 - vuodesta 1915 Sortavalan lyseon Kilpaveikot
 Joensuun osasto 1902 – Heikki Savolaisen seura vuoteen 1927, jolloin valmistui ylioppilaaksi Joensuun Lyseosta.
 Porin osasto 11.11.1909 - vuodesta 1927 lähtien Porin Lyseon Kiri
 Kokkolan osasto 1912 - vuonna 1921 toimintaa jatkamaan perustettiin Kokkolan Veikot.
 Viipurin osasto 1899 - lopetti toimintansa 1903, mutta herätettiin uudelleen henkiin 25.10.1910

Lähteet
 Liikunnan ja Urheilun Maailma 15/99 
 Antti O. Arponen: Luovutetun Karjalan urheilu, Suomen urheilumuseosäätiö (ISBN 951-95861-7-2), sivu 418

Viitteet

Suomalaiset urheilun yleisseurat
Suomalaiset urheilujärjestöt
Kaksi lippua Broadwaylle

Kaksi lippua Broadwaylle () on James V. Kernin ohjaama yhdysvaltalainen Technicolor-menetelmällä kuvattu komediallinen elokuvamusikaali, jonka pääosissa ovat Tony Martin ja Janet Leigh. Muissa osissa ovat muun muassa Gloria DeHaven, Eddie Bracken ja Ann Miller. RKO Radio Pictures toimi elokuvan tuotantoyhtiönä ja jakelijana. Busby Berkely toimi elokuvan koreografina.

Kaksi lippua Broadwaylle sai ensi-iltansa Yhdysvalloissa 20. marraskuuta 1951. Suomessa elokuva tuli teattereihin 30. toukokuuta 1952. Kaksi lippua Broadwaylle oli taloudellinen menestys. Musikaalin äänittäjä John Aalberg oli ehdolla parhaan äänityksen Oscar-palkintoon vuonna 1952.

Kahden herkkukaupan omistajan roolia (Charles Dalen näyttelemä Leo ja Joe Smithin näyttelemä Harry) alun perin tarjottiin Stan Laurelille ja Oliver Hardylle, jotka joutuivat kieltäytymään rooleista Laurelin sairastelun takia. Warner Brothers julkaisi elokuvan DVD:llä 2. syyskuuta 2011.

Näyttelijät

Lähteet

Aiheesta muualla
 
 
 

Vuoden 1951 yhdysvaltalaiset elokuvat
Yhdysvaltalaiset elokuvamusikaalit
Yhdysvaltalaiset komediaelokuvat
Jyvälän kansalaisopisto

Jyvälän kansalaisopisto on Jyväskylässä toimiva, Jyvälän Setlementti ry:n ylläpitämä kansalaisopisto. Sen uusi toimitalo on valmistunut kesällä 2015 osoitteeseen Palokunnankatu 16. Joulukuussa 2011 Jyvälän entinen toimitalo tuhoutui tuhopoltossa. Palanut rakennus oli entinen Kortesuon kartano. Opistolla on myös toinen toimintapaikka Viitaniemessä. Jyvälän Setlementti toimii sitoutumattomana setlementtiperustansa tunnustavana kansalaisjärjestönä.

Lähteet

Aiheesta muualla 
 Jyvälän kansalaisopiston verkkosivut
 Jyväskylän tuhoisa kartanopalo vei palan kaupunkihistoriaa: Monien elämäntyö meni . Ilta-Sanomat.

Jyväskylän oppilaitokset
Kansalais- ja työväenopistot
Setlementtiliike
Eesti Laul

Eesti Laul on Viron yleisradion järjestämä laulukilpailu. Kilpailun voittaja edustaa Viroa Euroviisuissa. Eesti laul -kilpailu on järjestetty vuodesta 2009 lähtien. Kilpailun edeltäjä oli Eurolaul.

Voittajat

Katso myös 
 Eurolaul
 ERR
 Eurovision laulukilpailu

Aiheesta muualla
 Eesti Laul -kilpailun viralliset sivut

Viron musiikki
Euroviisukarsinnat

et:Eurovisiooni lauluvõistluse Eesti eelvoor#Eesti Laul
Bestial Black Metal Filth

Bestial Black Metal Filth on suomalaisen black metal -yhtyeen Anal Blasphemyn ensimmäinen studioalbumi. Se julkaistiin vuonna 2009 levymerkillä Hammer of Hate.

Kappaleet

Kokoonpano 
 Molestor Kadotus – laulu, kaikki instrumentit

Aiheesta muualla 
 

Vuoden 2009 esikoisalbumit
Anal Blasphemyn albumit
Profane Fornication Ejaculation

Profane Fornication Ejaculation on suomalaisen black metal -yhtyeen Anal Blasphemyn toinen studioalbumi. Se julkaistiin vuonna 2010 levymerkillä Hammer of Hate.

Kappaleet

Kokoonpano 
 Molestor Kadotus – laulu, kaikki instrumentit

Arvostelut 
 Imperiumi.net:

Lähteet

Aiheesta muualla 
 

Vuoden 2010 albumit
Anal Blasphemyn albumit
Sermons of a Sodomite

Sermons of a Sodomite on suomalaisen black metal -yhtyeen Anal Blasphemyn EP-levy. Se julkaistiin vuonna 2011 levymerkillä Hammer of Hate.

Albumin kansikuvassa esiintyy Suomen ensimmäinen avoimesti transsukupuolinen pappi Marja-Sisko Aalto. Myös albumin kappaleiden sanoitukset liittyvät aiheeseen, sekä sen kansilehtisessä on tietoa aiheeseen liittyen.

Kappaleet

Jäsenet 
 Molestor Kadotus ‎– laulu, kaikki instrumentit

Lähteet

Aiheesta muualla 
 

Vuoden 2011 EP:t
Anal Blasphemyn albumit
Perversions of Satan

Perversions of Satan on suomalaisen black metal -yhtyeen Anal Blasphemyn kolmas studioalbumi. Se julkaistiin vuonna 2012 levymerkillä Hammer of Hate.

Kappaleet

Kokoonpano 
 Molestor Kadotus ‎– laulu, kaikki instrumentit

Arvostelut 
 Imperiumi.net: 
 Inferno: positiivinen
 Metalreviews.com: 76/100

Lähteet

Aiheesta muualla 
 

Vuoden 2012 albumit
Anal Blasphemyn albumit
Anguished

Anguished on helsinkiläinen yhden hengen black metal -yhtye, joka perustettiin vuonna 2009. Kappaleiden teemana on itsetuhoisuus.

Yhtyeen perustaja Possessed Demoness (oik. Ana Niemi) laulaa sekä soittaa kitaraa ja bassoa. Hän laulaa erittäin korkeasta sävelestä, ja jotkin tahot ovat verranneet häntä Cradle of Filthin kaulahahmoon Dani Filthiin.

Anguished on julkaissut yhden studioalbumin, Cold, vuonna 2010.

Jäsenet 
 Possessed Demoness (oik. Ana Niemi) – laulu, kitara, bassokitara

Diskografia

Aiheesta muualla

Lähteet 

Suomalaiset black metal -yhtyeet
Codex II: Kether

Codex II: Kether on suomalaisen black metal -yhtyeen Hoathin esikoisalbumi. Se julkaistiin vuonna 2004 levymerkillä Hammer of Hate.

Vuonna 2007 albumi uudelleenjulkaistiin CD:nä sekä LP:nä. Vinyyliversiota valmistettiin rajoitettu 583 kappaleen painos, ja se sisälsi kolme bonuskappaletta.

Kappaleet

Vuoden 2007 vinyylipainoksen bonuskappaleet 
The Serpent Covenant 		
Triumphant Magick Discipline 		
Force and Fire

Kokoonpano 
 Shatraug – laulu, kitara, bassokitara
 Vholm (oik. Lars Holm) – rummut, kansitaide

Aiheesta muualla 
 
 Codex II: Kether discogs.com -sivustolla

Lähteet 

Vuoden 2004 albumit
Vuoden 2004 esikoisalbumit
Suomalaiset black metal -albumit
Igrim

Igrim () on kaupunkityyppinen taajama Tjumenin alueen Hanti-Mansian piirikunnassa Venäjällä. Se sijaitsee Obiin laskevan Severnaja Sosva -joen rannalla linnuntietä noin 343 kilometriä Hanti-Mansijskista luoteeseen.

Taajama on Berjozovon piirin paikallishallinnoisen osan, Igrimin kaupunkikunnan keskus. Igrimin kaupunkikunnassa asui vuoden 2010 väestönlaskennan aikaan yhteensä 9 291 henkeä, joista 8 775 Igrimin taajamassa ja 516 maaseudulla.

Lähteet

Aiheesta muualla
 Igrimin kaupunkikunnan ja muiden Berjozovon piirin kuntien alueiden kartat  (admhmao.ru) 

Hanti-Mansian kaupunkimaiset taajamat
Novyi Port

Novyi Port () on taajama (posjolok), maalaiskunta ja pienehkö satama Jamalin Nenetsian autonomisen piirikunnan Jamalin niemimaalla sijaitsevassa Jamalin kunnallispiirissä Luoteis-Siperiassa, Obinlahden länsirannalla. Novyi Port sijaitsee linnuntietä 302 kilometriä Jamalin Nenetsian pääkaupunki Salehardin koillispuolella.

Vuoden 2010 väestönlaskennan mukaan Novyi Portin maalaiskunnassa asui 1 780 henkeä ja koko kunnallispiirissä 16  310. Kunta on ollut perinteisesti erityisesti nenetsien asuinaluetta.

Novyi Port sai alkunsa pakkotyövoimalla. Sinne päätyi esimerkiksi vuonna 1942 osa eri puolilta Neuvostoliittoa Jamalin piiriin karkotetuista 1 675 "kansanvihollisesta", johon kuului esimerkiksi volgansaksalaisia, valkovenäläisiä, ukrainalaisia ja moldovalaisia. Nämä pakkotyöläiset rakensivat Puikon, Novyi Portin ja Sjojahan asuintaajamat. Seutua kehitettiin pakkotyövoiman avulla. Alueella toimi myös kesäkaudella 1948 arktista rautatietä rakentanut Baidarlag-pakkotyöleiri (Gulag).

Nykyään maalaiskunnassa asuu muun muassa poronhoitajia ja kalastajia, ja siellä toimii kalateollisuusyritys ja koulu. Vuonna 2005 taajamaan valmistui ortodoksinen rukoushuone (tsasouna). Petrokemian teollisuus on levittäytymässä kunnan alueelle. Esimerkiksi öljy-yhtiö Gazprom Neft hankki äskettäin itselleen määräysvallan alueen öljykentän porausoikeuksista ja pyrkii aloittamaan siellä ympärivuotisen öljyntuotannon vuonna 2014. Ympärivuotisten öljykuljetusten mahdollisuutta on jo testattu talvioloissa ydinkäyttöisen jäänmurtajan avulla. Gazprom on suunnitellut myös pistoradan rakentamista Novyi Portin öljy- ja kaasukondensaattikentän kautta Novyi Portin taajamaan aiemmin rakentamaltaan radalta Obskaja–Bovanenkovo. Tämä ratayhteys on mukana myös vuonna 2008 hyväksytyssä Venäjän rautateiden pitkänajan strategiaohjelmassa.

Tammikuussa 2016 saapui ensimmäinen Novoportovskojen öljy- ja kaasukentältä lastattu kokonainen tankkerin öljylasti (16 200 tonnia) Murmanskin satamaan. Öljy kuljetetaan putkitse 105 kilometrin matka Novyi Portin kentältä pohjoiseen ja edelleen Obinlahden Kamennyiniemestä (Mys-Kamennyi) noin 10,5 kilometrin etäisyydelle merelle sijoitettuun arktiseen, jykevätekoisen, jäävahvistettuun öljyterminaaliin, jossa laivojen lastaus tehdään.

Lähteet

Aiheesta muualla
Jamalin piirin kotisivut  (mo-yamal.ru)
Valokuvia Gazprom Neftin toiminnasta alueella ja Novyi Portin taajamasta  (gazprom-neft.ru)
Novyi Port pod Novyi god (12.12.2012)  (gazprom-neft.ru)
"Gazprom Neft" polutšila 90% "GPN Novyi port"   (kommersant.ru)
O pogode - Novyi Port  (meteoinfo.ru)
Gerb sela Novyi Port (28.12.2010)  (geraldika.ru)
Novoportovskaja škola-internat   (nshi.zu8.ru)
GeoPortal - Karta (zoomattava, sisältöä valittavissa)   (map.yanao.ru)

Jamalin Nenetsian kylät ja taajamat
Venäjän satamat
Jamalin piiri
Profound Echoes of the End

Profound Echoes of the End on suomalaisen black metal -yhtyeen Black Death Ritualin esikoisalbumi. Se julkaistiin vuonna 2005 levymerkillä Hammer of Hate.

Albumista julkaistiin myös 500 kappaleen rajoitettu vinyylipainos.

Kappaleet 
Kaikki kappaleet on säveltänyt Black Death Ritual ja sanoittanut SG.7.

Kokoonpano 
 SG.7 – laulu, kitara, äänittäjä, design
 SDS – kitara
 SGF – basso
 lrh – rummut

Muut tekijät 
 Samuli Kontio – kansikuva
 Kaarna – design

Aiheesta muualla 
 
 Profound Echoes of the End discogs.com -sivustolla

Vuoden 2005 albumit
Vuoden 2005 esikoisalbumit
Black Death Ritualin albumit
Adrian Boult

Sir Adrian Boult (8. huhtikuuta 1889 Chester – 24. maaliskuuta 1983 Farnham) oli brittiläinen kapellimestari. Hän oli aikansa musiikin taitaja ja esitti muun muassa Holstin Planeetat ja Bergin Wozzeckin. Hän perusti BBC:n sinfoniaorkesterin ja johti sitä 20 vuoden ajan.

Elämä ja ura 
Boult opiskeli Lontoon Westminster Schoolissa ja Christ Churchissa, Oxfordissa. Hän sai opetusta Hugh Allenilta, työskenteli Arthur Nikischin kanssa käydessään Leipzigin konservatoriossa 1912–1913 ja  opiskeli lisäksi Max Regerin johdolla.

Boult teki ensiesiintymisensä Queen's Hallissa Lontoon sinfoniaorkesterin kanssa vuonna 1918. Hän tuki brittiläistä musiikkia ottamalla ohjelmistoonsa muun muassa Vaughan Williamsin tuolloin tuntemattoman A London Symphony -teoksen. Tämän sinfonian esitys johti Holstilta saatuun kutsuun kantaesittää Planeetat yksityiskonsertissa Queen's Hallissa. Boult liittyi Royal College of Musicin henkilökuntaan vuonna 1919. Hän toimi Sergei Djagilevin Ballets russes’n pääkapellimestarina sen ollessa Lontoossa 1919. Hän työskenteli myös Covent Gardenissa ja otti vuonna 1924 vastaan Birminghamin kaupungin sinfoniaorkesterin johtotehtävät.

Vuonna 1930 Boult kutsuttiin organisoimaan ja johtamaan BBC:n sinfoniaorkesteria. Hän vei sen useille kansainvälisille kiertueille ja aloitti sen pitkän levytysuran. Hän siirtyi orkesterin kanssa toisen maailmansodan aikana Bristoliin ja sieltä Bedfordiin. Vuonna 1950 BBC:n sinfoniaorkesterin johtoon siirtyi Malcolm Sargent, ja Boult pääsi johtamaan Lontoon filharmonikkoja. Hän vei orkesterin poliittisesti merkittävälle kiertueelle Neuvostoliittoon 1956. Hän jätti Lontoon filharmonikot vuonna 1957, liittyi vuodeksi takaisin Birminghamin kaupungin sinfoniaorkesteriin ja toimi vuosina 1962–1966 jälleen Royal Collegessa opettamassa uutta kapellimestarisukupolvea.

Boult johti myös muun muassa Proms-festivaalilla. Hän lopetti orkesterinjohdon kokonaan 1979 esiinnyttyään tätä ennen vuosien ajan satunnaisesti.

Tyyli ja levytykset 
Boultin mielestä kapellimestarin piti esittää musiikki kuuntelevalle yleisölle ottamatta huomioon omia henkilökohtaisia mieltymyksiään. Hän piti itseään musiikillisena ”puristina” ja uskoi, että kaikki, mitä onnistunut esitys vaatii, on merkitty nuotteihin. Jotkut kriitikot valittivatkin, että Boultilta puuttuu värikkyyttä. Boult julkaisi omaelämäkertateoksen My Own Trumpet vuonna 1973. Hänet lyötiin ritariksi 1937, ja hän pääsi Kunniaritarien ritarikuntaan 1969. Hänen levytystensä joukkoon kuuluu Vaughan Williamsin ja Elgarin sinfonioita, Holstin Planeetat sekä Wagnerin ja Brahmsin teoksia. Levytetty on myös hänen BBC:n sinfoniaorkesterin ja Kathleen Ferrierin kanssa 1947 esittämänsä Mahlerin kolmas sinfonia, teoksen ensimmäinen Englannissa pidetty esitys.

Lähteet 

Brittiläiset kapellimestarit
Vuonna 1889 syntyneet
Vuonna 1983 kuolleet
Veikko Tiitto

Veikko Tapani Tiitto (s. 7. heinäkuuta 1955, Oulu) on suomalainen kevyen musiikin tuntija ja kirjailija.

Oululaissyntyisen, nykyisin Oulunsalossa asuvan Veikko Tiiton musiikkiin liittyvä harrastus alkoi vuonna 1973. Veikko Tiiton musiikin tutkimuksen pääasiallisena aiheena on kotimainen kevyt musiikki ja aika ennen 1980-lukua. Hän on muun muassa kirjoittanut Populaarimusiikin Museon sivulle (www.pomus.net) henkilögalleriaan useiden musiikin vaikuttajien esittelyn (mm. Irwin Goodman, Martti Innanen, Seppo Rannikko, Jarno Sarjanen, Arvi Hänninen, Paavo Raivonen, Tapio Heinonen, Aapo Similä, Seppo Hanski, Viktor Klimenko, Vexi Salmi ja Oskari Nyström).
 
Vuonna 2003 Tiitto siirsi harrastuksensa omille kotisivuilleen internetissä. Sieltä löytyy hänen kokoamansa yli kahdeksankymmenen kotimaisen artistin diskografiat sekä lukuisia musiikkiaiheisia linkkejä. Varsinainen ura musiikin dokumentoijana ja kirjailijana aukeni Irwin Goodman Klubi Irwin Goodman ry:n myötä. Klubin julkaisemassa Ari Lahden toimittamassa kirjassa Vuosikertakirja 1 - Irwin (toinen, laajennettu painos 2006) on mukana Veikko Tiiton musiikkiaiheisia kirjoituksia sekä hänen laatimansa Irwin Goodmanin täydellinen diskografia. Vuonna 2007 ilmestyi Pop-lehden julkaisemana hänen ensimmäinen oma julkaisunsa, Veikko Lavin koko tuotannon käsittävä kirjallinen dokumentti Veikko Lavi Diskografia 1951-2006. Muita Tiitolle läheisiä artisteja tutkimuskohteina jo mainittujen Irwin Goodmanin ja Veikko Lavin ohella ovat muun muassa Tapio Rautavaara ja Jamppa Tuominen.

Koulutukseltaan Tiitto on sähköteknikko (1993). Sitä ennen hän on suorittanut ammattikoulussa autonasentajalinjan v. 1974 ja radio- ja TV-asentajalinjan v. 1979. Hänen viimeiset opintonsa ovat Oulun Seudun Ammattikorkeakoulussa vuoden kestävät kirjasto- ja informaatioalan ammatilliset erikoistumisopinnot (2003).

Julkaisut
 Vuosikertakirja 1 - Irwin (toimittaja Ari Lahti, diskografia Veikko Tiitto, Valkeakoski Media 2006, toinen, laajennettu painos)
 Veikko Lavi - Diskografia 1951-2006 (Pop-lehti 2007)
 Jamppa Tuominen - Aamu toi, ilta vei - Laulajan tarina (Veikko Tiitto & Petri Tuunainen, Minerva kustannus 2008)
 Korpraalin sota : Turo Tuomisen vaimolleen Sylville lähettämät kirjeet ja muuta postia sotavuosilta 1939-1944 (toim. Veikko Tiitto, kust. Pirjo Kanniainen & Annette Soronen 2011)
 Viimeinen keikka osa 1: Surutonta nuoruusaikaa (toim. Ari Lahti, Valkeakoski Media 2014)
 Viimeinen keikka osa 2: Irwin Goodman - kansan laulaja - Zuffenhausen-Hämeenlinna-Joroinen (Veikko Tiitto & Ari Lahti, Valkeakoski Media 2015)
Nuori mies maailmalle lähti (Juhana Unkuri & Veikko Tiitto, kust. Juhana Unkuri, Veikko Tiitto, Valkeakoski Media 2018)
Viimeinen keikka osa 3: Reteesti vaan, Irwin Goodman - Kansantaiteilijan elämäkertaa (Ari Lahti & Veikko Tiitto, Valkeakoski Media 2021)

Aiheesta muualla
Kotisivut
Pomus.net
Jamppa Tuomisen fani-klubi ry

Suomalaiset kirjailijat
Vuonna 1955 syntyneet
Elävät henkilöt
Otto Kanerva

Otto Pietari Kanerva (s. 20. heinäkuuta 1972 Valkeakoski) on suomalainen näyttelijä, ohjaaja ja Rauman teatterin taiteellinen johtaja.

Näyttelijänkoulutuksen Kanerva on hankkinut Tampereen yliopiston Näyttelijäntyön laitoksella, josta hän valmistui vuonna 1995. Kanerva on esiintynyt usein teoksissa, jotka käsittelevät jotakin sota-aikojen tapahtumaa. Teatterissa hän on ollut mukana muun muassa Täällä Pohjantähden alla, Tie Tampereelle ja Mannerheim-näytelmissä. Hänellä on sivurooleja useissa televisiosarjoissa ja elokuvissa. Pitkät tv-roolit hänellä on ollut sarjoissa Kovaa maata, Hovimäki ja Kotikatu.

Filmografia

Elokuvat

Televisiosarjat

Lähteet

Aiheesta muualla 
 
 

Suomalaiset näyttelijät
Vuonna 1972 syntyneet
Elävät henkilöt
Upi Heikkinen

Urpo Tapani "Upi" Heikkinen (s. 5. huhtikuuta 1971) on suomalainen muusikko, säveltäjä, sanoittaja ja tuottaja. Heikkinen on keikkaillut Sakari Kuosmasen kanssa. Pietarinkadun Oilers -yhtyeessä hän soittaa kitaraa.

Lähteet 

Suomalaiset muusikot
Vuonna 1971 syntyneet
Elävät henkilöt
Eugene Esmonde

Eugene Kingsmill Esmonde (1909 – 12. helmikuuta 1942) oli irlantilaistaustainen lentäjä, sotilasarvoltaan komentajakapteeni. Hän oli palvellut rauhan aikana Imperial Airwaysissa. Esmonde lensi Britannian lipun alla Fairey Swordfish Mk. II -torpedopommittajaa.

Esmonde johti torpedokone-hyökkäystä taistelulaiva Bismarckia vastaan.

Esmonden kone ammuttiin alas sotilasoperaatiossa Scharnhorstia ja Gneisenauta vastaan. Hän sai rohkeudestaan kuoleman jälkeen myönnetyn Viktorian risti -kunniamerkin. Useille taistelussa ansioituneille sotilaille, tällainen kunnianosoitus myönnettiin postuumisti.

Esmonden koneen ampunut kone oli luultavasti tyyppiä Focke-Wulf FW-190. Sen huippunopeus oli jokseenkin lähes kolminkertainen Esmonden koneeseen verrattuna.

Esmonden komentama lentolaivue oli 825 (No. 825 Squadron). Koko hänen komentamansa kuuden lentokoneen Swordfish-parvi ammuttiin alas. Osa lentomiehistöistä selvisi hengissä, mutteivät läheskään kaikki.

Lähteet

Humble, Richard: Toisen Maailmansodan lentokoneet, WSOY, 1976, Porvoo (suom. Helge Seppälä) Alkuteos: Salamander Books, 1975, Lontoo ISBN 951-0-07838-7 (s. 11, 31-32, 45, 47)

Brittiläiset lentäjät
Vuonna 1909 syntyneet
Vuonna 1942 kuolleet
Lady Andrade

Lady Patricia Andrade Rodriguez (s. 10. tammikuuta 1992 Bogotá) on kolumbialainen jalkapalloilija. Hän on viimeksi edustanut Naisten Liigassa pelavaa PK-35 Vantaata. 

Lady Andrade on pelannut Kolumbian maajoukkueessa kahdeksan ottelua ja tehnyt niissä yhden maalin. Hän on edustanut maataan vuoden 2011 MM-kisoissa sekä Lontoon olympialaisissa 2012. Olympiakisojen alkulohkon ottelussa Andrade iski Yhdysvaltojen Abby Wambachia kasvoihin ja sai kahden ottelun pelikiellon. Hän itse piti tapahtumaa vahinkona.

Lähteet 
World Football

Viitteet

Aiheesta muualla 
Lady Andraden tilastot FIFA:n sivuilla 

Kolumbialaiset jalkapalloilijat
Vuonna 1992 syntyneet
Elävät henkilöt
Anttola (täsmennyssivu)

Anttola tarkoittaa seuraavia suomalaisia paikkoja:

 Anttola, entinen kunta, nykyään osa Mikkelin kaupunkia
 Anttola, kylä Savonlinnassa
Mesmerized by Darkness

Mesmerized by Darkness on suomalaisen black metal -yhtyeen Diabolin ensimmäinen studioalbumi. Se julkaistiin vuonna 1996 levymerkillö Unisound Records.

Kappaleet

Kokoonpano 
 Petri Ilvespakka – kaikki instrumentit, laulu

+

 Panos Sounas – grafiikka, kansitaide

Aiheesta muualla 
 

Vuoden 1996 albumit
Vuoden 1996 esikoisalbumit
Diabolin albumit
Towards Damnation

Towards Damnation on suomalaisen black metal -yhtyeen Diabolin toinen studioalbumi. Se julkaistiin vuonna 1998 levymerkillä Full Moon Productions.

Kappaleet

Kokoonpano 
 Petri Ilvespakka – kaikki instrumentit, laulu

Aiheesta muualla 
 

Vuoden 1998 albumit
Diabolin albumit
Kuroda

Kuroda voi tarkoittaa seuraavia:

 Kuroda-klaani, japanilainen daimiosuku
 Kuroda Kanbei (1546–1604), japanilainen daimio ja stategi
 Kuroda Nagamasa (1568–1623), japanilainen daimio
 Kuroda Kiyotaka (1840–1900), Japanin pääministeri
 Haruhiko Kuroda (s. 1944), japanilainen pankkiiri, Aasian kehityspankin pääjohtaja
 Kyoko Kuroda (s. 1969), japanilainen jalkapalloilija
 Nagamichi Kuroda (1889–1978), japanilainen lintutieteilijä
 Sayako Kuroda (s. 1969), Japanin keisari Akihiton tytär
 Yoshitaka Kuroda (s. 1987), japanilainen autourheilija
The Antichrist (Diabolin albumi)


The Antichrist on suomalaisen black metal -yhtyeen Diabolin viides studioalbumi. Se julkaistiin vuonna 2006 levymerkillä Northern Heritage.

Kappaleet

Kokoonpano 
 Petri Ilvespakka – kaikki instrumentit, laulu, äänittäjä, miksaaja

+

 Jukka Siikala – kansitaide

Arvostelut 
 Imperiumi.net:

Lähteet

Aiheesta muualla 
 

Vuoden 2006 albumit
Diabolin albumit
Invocation (Diabolin albumi)


Invocation on suomalaisen black metal -yhtyeen Diabolin kuudes studioalbumi, joka julkaistiin 8. huhtikuuta 2010.

Kappaleet

Kokoonpano 
 Petri Ilvespakka – kaikki instrumentit, laulu, äänittäjä, miksaaja

+

 Jukka Siikala – kansitaide

Arvostelut 
 Imperiumi.net:

Lähteet

Aiheesta muualla 
 

Vuoden 2010 albumit
Diabolin albumit
Alma Raatikainen

Alma Raatikainen (22. huhtikuuta 1916 Siilinjärvi – 1. tammikuuta 1978 Harjavalta) oli suomalainen kirjailija.

Teoksia 
 Afrikka kutsuu ; kirj. Alma ja Eeva Raatikainen. Ristin voitto, Helsinki 1955
 Mustan ja valkoisen Jumala. Ristin voitto, Helsinki 1957
 Matkustamme Afrikkaan. Ristin voitto, Helsinki 1958
 Tummaa viljaa. Ristin voitto, Helsinki 1961
 Wairimu'. Ristin voitto, Helsinki 1962
 Itkevä musta kukka : Pohjois-Kenian karua arkipäivää. Ristin voitto, Tikkurila 1972

 Suomennoksia 
 Charles Ludwig : Noitatohtorin loma. Ristin voitto, Helsinki 1950, 2. painos 1963
 Kathryn Kuhlman : Uskon ihmeisiin. 2. painos, Ristin voitto, Tikkurila 1973, 3. painos 1974 (alkuteos I believe in miracles'')

Lähteet 
 

Suomalaiset kirjailijat
Vuonna 1916 syntyneet
Vuonna 1978 kuolleet
Oldřich Černík

Oldřich Černík (27. lokakuuta 1921 Ostrava – 19. lokakuuta 1994 Praha) oli Tšekkoslovakian kommunistisen puolueen johtomiehiä. Hän toimi ministerinä ja parlamentin puhemiehenä 1960-luvulla. Hän kohosi Prahan kevään aikana 1968 Tšekkoslovakian pääministeriksi ja Alexander Dubčekin linjan tärkeäksi tukijaksi. Hänet syrjäytettiin 1970, koska hänen tavoitteensa olivat Neuvostoliiton näkemyksen mukaan liian vapaamielisiä. Samettivallankumouksen jälkeen hän palasi lyhyeksi aikaa uudelleen politiikkaan.

Tšekkoslovakian pääministerit
Vuonna 1921 syntyneet
Vuonna 1994 kuolleet
Sandra Schmitt

Sandra Schmitt (26. huhtikuuta 1981 Mörfelden – 12. marraskuuta 2000 Kaprun) oli saksalainen freestylehiihtäjä. Hän voitti lajinsa maailmanmestaruuden vuonna 1999. Schmitt myös kilpaili vuoden 1998 talviolympialaisissa Naganossa ja jäi naisten kumparelaskussa yhdeksännelle sijalle. Hän kuoli 19-vuotiaana Kaprunin funikulaaripalossa.

Lähteet 
	

Saksalaiset freestylehiihtäjät
Vuonna 1981 syntyneet
Vuonna 2000 kuolleet
Westland Whirlwind (hävittäjälentokone)

Westland Whirlwind on brittiläinen hävittäjälentokone. Whirlwind oli Britannian ensimmäinen yksipaikkainen hävittäjäkonetyyppi, jossa oli kaksi moottoria.

Westland Whirlwind ehti osallistua taisteluun Britanniasta. Sen moottoriksi oli valittu Rolls-Royce Kestrel-moottorista kehitetty Peregrine I -V-moottori. 765 hevosvoiman moottorit antoivat koneelle 589 km/h huippunopeuden, joka oli konetyypin valmistuessa kesällä 1940 kohtalaisen hyvä suoritusarvo, ja jokseenkin vastaava Supermarine Spitfiren kanssa.

Konetyyppiä valmistettiin vain 112 yksilöä. Se oli Royal Air Forcen 25. ja 263. hävittäjälaivueen kalustona vuosina 1940-43. Moottoriin liittyneet lastentaudit lyhensivät muutoin mainiona pidetyn hävittäjäkoneen käyttöikää. Laskeutuessa suuri kiitoratavaatimus rajoitti tämän tyypin käyttöä Britannian lyhyillä nurmikentillä.

Ilmataisteluista selviytyneet lentokoneet muunnettiin Whirwind Mk I A -tyypin hävittäjäpommittajiksi. Enimmäispommikuorma oli kuitenkin vain 454 kg. Ampuma-aseistuksena oli neljä 20 mm Hispano -tykkiä koneen keulassa.

Lähteet
Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s. 311)
Humble, Richard: Toisen Maailmansodan lentokoneet, WSOY, 1976, Porvoo (suom. Helge Seppälä) Alkuteos: Salamander Books, 1975, Lontoo ISBN 951-0-07838-7 (s. 34, 40)

Viitteet

Aiheesta muualla 

Whirlwind
Brittiläiset hävittäjälentokoneet
1930-luvun hävittäjälentokoneet
Ferrari LaFerrari

Ferrari LaFerrari on italialaisen autovalmistaja Ferrarin maaliskuussa 2013 Geneven autonäyttelyssä esittelemä superauto. Auto on Ferrarin ensimmäinen hybridi, ja siinä on 6,3 litran V12-moottori sekä 120 kilowatin sähkömoottori. LaFerrari kiihtyy 0-100 km/h alle kolmessa sekunnissa, ja sen huippunopeus on 354 km/h. Autoa valmistettiin 500 kappaletta, ja sen kappalehinta on miljoona puntaa. LaFerrari tuottaa 330 grammaa hiilidioksidia kilometrillä.

Lähteet
topgear.com Official: the new Ferrari LaFerrari 
dailymail.co.uk The 220mph green machine: Ferrari unveils fastest-ever supercar electric hybrid with top speed of 220mph (and a £1m price tag)

Aiheesta muualla 

LaFerrari
Superautot
2010-luvun autot
Hybridiautot